Diari Oficial de la Generalitat Valenciana


Sumari del DOGV 8264, del 29-03-2018 (2018/2060)

RESOLUCIÓ de 26 de febrer de 2018, de la Conselleria d'Educació, Investigació, Cultura i Esport, per la qual s'adjudiquen les ajudes econòmiques de la Generalitat per a les activitats de promoció de l'ús del valencià en les festes de la Magdalena: gaiates i colles en l'àmbit de la Comunitat Valenciana en 2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8264

Data del DOGV
:   29-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2060


Data del document
:   26-02-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 26 de febrer de 2018, de la Conselleria d'Educació, Investigació, Cultura i Esport, per la qual s'adjudiquen les ajudes econòmiques de la Generalitat per a les activitats de promoció de l'ús del valencià en les festes de la Magdalena: gaiates i colles en l'àmbit de la Comunitat Valenciana en 2018. [2018/2060]  
Per l'Ordre 90/2016, de 27 de desembre, de la Conselleria d'Educació, Investigació, Cultura i Esport, s'aproven les bases reguladores i el procediment per a la concessió de subvencions destinades a la promoció del valencià en l'àmbit festiu.  
Per Resolució, de 23 de gener de 2018, de la Conselleria d'Educació, Investigació, Cultura i Esport (DOGV 8220, 25.01.2018), es van convocar les subvencions de la Generalitat destinades a la promoció de l'ús del valencià en l'àmbit festiu per a l'any 2018.  
Segons el que estableixen les bases i l'ordre de convocatòria, la comissió tècnica s'ha reunit, el dia 16 de febrer de 2018, per a valorar els llibrets presentats per les comissions festeres de la Magdalena: gaiates i colles i n'ha emés l'informe corresponent.  
Vista la proposta presentada per l'òrgan instructor i per delegació del conseller d'Educació, Investigació, Cultura i Esport efectuada en la disposició final primera de la Resolució de convocatòria, resolc:  
  
  
Primer  
Concedir les ajudes econòmiques de la Generalitat de 2018 per a activitats de promoció de l'ús del valencià en les festes de la Magdalena a les gaiates i colles que figuren en l'annex I.  
  
Segon  
L'import de les ajudes, per una quantitat total de trenta-tres mil cent euros (33.100 ?), anirà a càrrec de la línia S3166000, «Promoció del valencià en l'àmbit festiu», de l'aplicació pressupostària 04.67.89.3736.041.44.7, del pressupost de la Generalitat per a l'exercici de 2018.  
  
Tercer  
Les entitats beneficiàries han de complir amb el que estableixen els articles 7 i 15 de les bases sobre les obligacions i el reintegrament de la subvenció.  
  
Quart  
Denegar les ajudes a les gaiates de les festes de la Magdalena que figuren en l'annex II, que han resultat admeses, però no han obtingut la puntuació suficient.  
  
Cinqué  
Excloure de la convocatòria les gaiates de les festes de la Magdalena que figuren en l'annex III pels motius que s'hi indiquen.  
  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que posa fi a la via administrativa, podrà ser objecte potestativament de recurs de reposició o directament d'un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Conselleria d'Educació, Investigació, Cultura i Esport, en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 26 de febrer de 2018.- El director general de Política Lingüística i Gestió del Multilingüisme: Rubén Trenzano Juan.